

**Programmi „Kiusamisest vabaks!” 2021/2022 õppeaasta**

**infokiri koolieelsetele lasteasutustele**

**Austatud programmi „Kiusamisest vabaks!” lastesõim, lastehoid ja lasteaed!**

Jagame Teiega uue õppeaasta alguse puhul programmi plaane, et Te oleksite teadlikud võimalustest, mida pakub programmi eestvedajana MTÜ Lastekaitse Liit.

**KOOSTÖÖKOKKULEPE**

Varasemalt liitunud lasteaedadel ja lastehoidudel palume kontrollida üle, kas Teie haridusasutusel on digiallkirjastatud koostöökokkulepe. Juhul kui pole, leiate lisainfot[**siit**](https://kiusamisestvabaks.ee/liitunud-koolid-lasteaiad/kuidas-liituda-programmiga/).

**PROGRAMMI KONTAKTISIK**

Juhul, kui haridusasutuses muutub programmi kontaktisik, siis palume informeerida sellest e-kirja kaudu, et haridusasutus saaks alati kursis olla programmi uusima infoga.

**PÕHIKOOLITUSED**

Programmi „Kiusamisest vabaks!” koolitusi lastehoidudele/sõimedele ja lasteaedadele korraldab MTÜ Lastekaitse Liit ning need on tasuta tänu Haridus-ja Teadusministeeriumi toetusele.

**„Kiusamisest vabaks!” lasteaedade põhikoolitused 2021. aasta sügisel:**

* 26. augustil, kell 10.00-16.00, Tallinnas (eesti keeles)
* 3. septembril, kell 10.00-16.00, Narvas (vene keeles)
* 8. septembril, kell 10.00-16.00, Tallinnas (vene keeles)
* 16. septembril, kell 09.00-14.00 Zoomi keskkonnas (eesti keeles)
* 14. oktoober, kell 09.00-14.00 Zoomi keskkonnas (eesti keeles)

Ühepäevasele põhikoolitusele on võimalik registreerida [**lingil (lasteaiad).**](https://forms.gle/Bdaxi6JnGUksCc4n9) Registreerimine sulgub nädal enne koolituse toimumist.

**„Kiusamisest vabaks!” sõimede ja hoidude põhikoolitused 2021. aasta sügisel**

* 7. septembril, kell 10.00-16.00, Tallinnas (eesti keeles)
* 30. septembril, kell 9.00-14.00, Zoomi keskkonnas (eesti keeles)

Ühepäevasele põhikoolitusele on võimalik registreerida[**lingil (sõimed/hoiud).**](https://forms.gle/6FegnnVBoE8Zfs9D7)Registreerimine sulgub nädal enne koolituse toimumist.

**JÄTKUKOOLITUSED**

Jätkukoolituste kohta saadame personaalsed kutsed e-mailidele nendele, kes läbisid põhikoolitused kuupäevadel 23.-24.03.2021. Osalema on oodatud ka lasteaiaõpetajad, õpetaja abid, tugispetsialistid või juhtkonna liikmeid, kes on läbinud põhikoolituse varasematel aastatel ja kellel on jäänud mingil põhjusel jätkukoolitus läbimata.

* 15. septembril, 09.00-14.00 Zoom (eesti keeles, registreerida lingil [**lasteaed**](https://forms.gle/BwUtbH6ZE51k1PkG6))
* 13. oktoobril, 9.00-14.00 Zoom (eesti keeles, registreerida lingil [**sõim/lastehoid**](https://forms.gle/iSqX2TwLBchZAKne9))
* Kõik venekeelsed jätkukoolitused toimuvad 2022. aasta talvel.

**TÄIENDKOOLITUSED**

Sellel sügisel korraldame koostöös Tallinna Õpetajate Majaga kaks täiendkoolitust nimetusega Programmi „Kiusamisest vabaks!” lasteaiaõpetajad saavad „Mängides sõpradeks!”. Koolitused toimuvad 3. novembril ja 24. novembril 10.00-16.00 Tallinna Õpetajate Majas ning lektoriks on lasteaiaõpetaja ning programmi koolitaja Kätlin Valge.

Täiendkoolitus on mõeldud juba programmiga „Kiusamisest vabaks!” liitunud õpetajatele ning on suurepäraseks võimaluseks osaleda praktilise loomuga mängulisel päeval, kust saab uusi inspireerivaid ideid programmi rakendamiseks töös lasteaia lastega. Koolituse fookuses on koolitaja loodud kogumiku „Mängides sõpradeks!” tegevused, mis toetavad „Kiusamisest vabaks!“ eesmärkide täitmist lasterühmades. Loodavas sünergias sünnivad ka kohapeal värsked mängude või tegevuste ideed ning võimalik, et ka uued sõprussidemed. Koolitusele registreerimine avatakse sügisel [Tallinna Õpetajate Maja koduleheküljel](https://opetajatemaja.ee/opetajale/koolitused/).

**HARIDUSASUTUSTE IGAKUINE TOETAMINE**

„Kiusamisest vabaks” meeskond jagab asutuse kontaktisiku kaudu igakuiselt programmi tegevuste ülevaadet: koolitused, teabepäevad, üritused, temaatilised tunnikavasid jne. Sellel aasta pakutav tähtpäevade tähistamise graafik on järgmine:

* 21. september 2021 rahvusvaheline rahupäev
* 2. oktoober 2021 rahvusvaheline vägivallavastane päev
* 16. november 2021 rahvusvaheline sallivuspäev
* 10. detsember 2021 rahvusvaheline inimõiguste päev
* 11. jaanuar 2022 rahvusvaheline aitäh-päev
* 8. veebruar 2022 ülemaailmne turvalise interneti päev
* 14. märts 2022 emakeelepäev
* 7. aprill 2022 rahvusvaheline tervisepäev
* 4. mai 2022 rahvusvaheline kiusamisvastane päev
* 1. juuni 2022 rahvusvaheline lastekaitsepäev

**UUS VEEBILEHT JA METOODILISED MATERJALID**

Meil on rõõm teatada, et 2021/2022 õppeaastast on programmil uus veebileht ja kõik programmiga liitunud haridusasutused saavad kasutada metoodilisi materjale ka elektrooniliselt ning tasuta. Selleks peab iga spetsialist registreerida ennast [www.kiusamisestvabaks.ee](http://www.kiusamisestvabaks.ee) kasutajaks veebilehe paremas nurgas „Logi sisse“ kaudu.

Tuletame meelde, et kõiki trükitud tasulisi ja tasuta metoodilisi materjale ning vahendeid saab tellida [e-poe](https://www.lastekaitseliit.ee/tooted/kiusamisestvabaks/) kaudu.

**SÕBER KARU MASKOTI TELLIMINE**

Pakume „Kiusamisest vabaks!” metoodikaga liitunud haridusasutustele oluliste sündmuste isikupärastamiseks ning nii laste kui ka täiskasvanute rõõmustamiseks võimalust laenutada Sõber Karu maskotti. Lisainfot leiate [siit](https://kiusamisestvabaks.ee/sober-karu-maskott/).

**Saage inspiratsiooni „Kiusamisest vabaks!“**[**kodulehelt**](http://www.kiusamisestvabaks.ee/)**ning programmi**[**Facebooki leheküljelt**](https://www.facebook.com/kiusamisestvabaks/)

**Kirjutage kirju ja jagage kogemust e-posti teel****kiusamisestvabaks@lastekaitseliit.ee**